CELEX: 32014D0924
Language: hr
Date: 2014-12-16 00:00:00
Title: 2014/924/EU: Provedbena odluka Komisije оd 16. prosinca 2014. o određivanju odstupanja od određenih odredbi Direktive Vijeća 2000/29/EZ u pogledu drva i kore jasena ( Fraxinus L.) podrijetlom iz Kanade i Sjedinjenih Američkih Država (priopćeno pod brojem dokumenta C(2014) 9469)

18.12.2014   
            
            
               HR
            
            
               Službeni list Europske unije
            
            
               L 363/170
            
         PROVEDBENA ODLUKA KOMISIJE
   оd 16. prosinca 2014.
   o određivanju odstupanja od određenih odredbi Direktive Vijeća 2000/29/EZ u pogledu drva i kore jasena (Fraxinus L.) podrijetlom iz Kanade i Sjedinjenih Američkih Država
   
      
         (priopćeno pod brojem dokumenta C(2014) 9469)
      
   
   
      (2014/924/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 15. stavak 1. prvu alineju,
   budući da:
   
               (1)
            
            
               U skladu člankom 5. stavkom 1. Direktive 2000/29/EZ u vezi s njezinim Prilogom IV. dijelom A odjeljkom I. točkama 2.3., 2.4. i 2.5. države članice zabranjuju unošenje u Uniju drva i kore jasena (Fraxinus L.) podrijetlom iz Kanade i Sjedinjenih Američkih Država osim ako ispunjuju posebne zahtjeve navedene u drugom stupcu tih točaka. Te su točke posljednji put izmijenjene Provedbenom direktivom Komisije 2014/78/EU (2).
            
         
               (2)
            
            
               Dopisima od 20. kolovoza 2014. i 9. rujna 2014. Kanada je zatražila odgodu primjene točaka iz uvodne izjave 1. radi prilagodbe svojih sustava izvoznog certificiranja tim zahtjevima.
            
         
               (3)
            
            
               Dopisom od 2. rujna 2014. Sjedinjene Američke Države zatražile su odgodu primjene točaka iz uvodne izjave 1. radi prilagodbe svojih sustava izvoznog certificiranja tim zahtjevima.
            
         
               (4)
            
            
               Kanada i Sjedinjene Države imaju dugu povijest usklađenosti s uvjetima koji se odnose na drvo i koru jasena (Fraxinus L.).
            
         
               (5)
            
            
               Primjereno je da se državama članicama odobri privremeno odstupanje od točaka 2.3., 2.4. i 2.5. odjeljka I., dijela A, Priloga IV. Direktivi 2000/29/EZ u pogledu unošenja u Uniju drva i kore jasena (Fraxinus L.) podrijetlom iz Kanade i Sjedinjenih Država. Na to bi se odstupanje trebali primjenjivati uvjeti kojima se osigurava prihvatljiva razina odgovarajućeg finosanitarnog rizika.
            
         
               (6)
            
            
               Države članice trebale bi u što kraćem roku obavijestiti Komisiju i druge države članice o svim pošiljkama koje nisu u skladu s uvjetima ove Odluke kako bi se prema potrebi osigurao učinkovit nadzor nad situacijom i djelovanje na razini Unije.
            
         
               (7)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Ovlaštenje za odobrenje odstupanja
   (1)   U skladu člankom 5. stavkom 1. Direktive 2000/29/EZ u vezi s njezinim Prilogom IV. dijelom A odjeljkom I. točkama 2.3., 2.4. i 2.5. države članice mogu odobriti unošenje na svoje državno područje drva i kore jasena (Fraxinus L.) podrijetlom iz Kanade i Sjedinjenih Američkih Država koji ispunjuju posebne zahtjeve navedene u Prilogu ovoj Odluci.
   (2)   Odstupajući od članka 5. stavka 1. Direktive 2000/29/EZ u vezi s točkom 2.5. odjeljka I. dijela A Priloga IV. toj Direktivi, države članice mogu odobriti unošenje na svoje državno područje predmeta izrađenih od kore jasena (Fraxinus L.) podrijetlom iz Kanade i Sjedinjenih Američkih Država koji ispunjuju posebne zahtjeve navedene u točki 4. Priloga ovoj Odluci.
   Članak 2.
   Fitosanitarni certifikat
   Kao što je navedeno u članku 13. stavku 1. točki ii. Direktive 2000/29/EZ, fitosanitarni certifikat izdaje se ili u Kanadi ili u Sjedinjenim Američkim Državama. On u okviru stavke „Dodatne deklaracije” uključuje sljedeće elemente:
   
               (a)
            
            
               izjavu „U skladu sa zahtjevima EU-a navedenima u Provedbenoj odluci Komisije 2014/924/EU (3)
               
            
         
               (b)
            
            
               gdje je primjenjivo, potrebno je navesti koji je uvjet ispunjen kako je navedeno u točki 1., 2. ili 3. Priloga;
            
         
               (c)
            
            
               gdje je primjenjivo, naziv područja bez štetočina u smislu točaka 1., 2. ili 3. Priloga.
            
         Članak 3.
   Obavješćivanje o neusklađenosti
   Države članice obavješćuju Komisiju i druge države članice o svakoj pošiljci koja nije u skladu s uvjetima navedenima u Prilogu.
   To obavješćivanje obavlja se najkasnije tri radna dana od datuma presretanja takve pošiljke.
   Članak 4.
   Datum isteka
   Ova Odluka prestaje važiti 31. prosinca 2015.
   Članak 5.
   Adresati
   Ova je Odluka upućena državama članicama.
   
      Sastavljeno u Bruxellesu 16. prosinca 2014.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 169, 10.7.2000., str. 1.
   
   
      (2)  Provedbena direktiva Komisije 2014/78/EU оd 17. lipnja 2014. o izmjeni priloga I., II., III., IV. i V. Direktivi Vijeća 2000/29/EZ o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihova širenja unutar Zajednice (SL L 183, 24.6.2014., str. 23.).
   
      (3)  SL L 363, 18.12.2014., str. 170.”;
   
      PRILOG
      UVJETI IZ ČLANKA 1.
      Drvo i izolirana kora jasena (Fraxinus L.) iz članka 1. stavka 1. ispunjuju, kako je primjenjivo, uvjete navedene u točkama 1., 2. i 3. To drvo i kora iz članka 1. stavka 1. te drugi predmeti izrađeni od kore jasena (Fraxinus L.) iz članka 1. stavka 2. ispunjuju točku 4.
      
                  1.
               
               
                  Drvo jasena (Fraxinus L.), neovisno o tome je li uvršteno u popis među KN oznakama u dijelu B Priloga V. Direktivi 2000/29/EZ, uključujući drvo koje nije zadržalo svoju prirodnu oblu površinu, ispunjuje jedan od sljedećih uvjeta:
                  
                              (a)
                           
                           
                              potječe s područja za koje je nacionalna organizacija za zaštitu bilja u državi izvoznici u skladu s odgovarajućim međunarodnim normama za fitosanitarne mjere utvrdila da u njemu nema organizma Agrilus planipennis Fairmaire; ili
                           
                        
                              (b)
                           
                           
                              grubo je obrađeno (učetvoreno) do te mjere da je u potpunosti uklonjena njegova obla površina.
                           
                        Ta se točka ne primjenjuje na drvo u obliku:
                  
                              (a)
                           
                           
                              iverja koje je potpuno ili djelomično dobiveno od tih stabala;
                           
                        
                              (b)
                           
                           
                              drvenog materijala za pakiranje, u obliku sanduka za pakiranje, kutija, gajbi, bubnjeva za kabele i slične ambalaže, paleta, sandučastih paleta i drugih utovarnih ploča, okvira za palete, koji se ustvari koristi pri prijevozu svih vrsta predmeta;
                           
                        
                              (c)
                           
                           
                              drva koje se koristi za učvršćivanje i podupiranje tereta u kojem nema drva.
                           
                        
            
                  2.
               
               
                  Drvo u obliku iverja koje je potpuno ili djelomično dobiveno od jasena (Fraxinus L.), neovisno o tome je li uvršteno u popis među KN oznakama u dijelu B Priloga V. Direktivi 2000/29/EZ, ispunjuje jedan od sljedećih uvjeta:
                  
                              (a)
                           
                           
                              potječe s područja za koje je nacionalna organizacija za zaštitu bilja u državi izvoznici u skladu s odgovarajućim međunarodnim normama za fitosanitarne mjere utvrdila da u njemu nema organizma Agrilus planipennis Fairmaire; ili
                           
                        
                              (b)
                           
                           
                              obrađeno je u dijelove debljine i širine do 2,5 cm.
                           
                        
            
                  3.
               
               
                  Izolirana kora jasena (Fraxinus L.) ispunjuje jedan od sljedećih uvjeta:
                  
                              (a)
                           
                           
                              potječe s područja za koje je nacionalna organizacija za zaštitu bilja u državi izvoznici u skladu s odgovarajućim međunarodnim normama za fitosanitarne mjere utvrdila da u njemu nema organizma Agrilus planipennis Fairmaire; ili
                           
                        
                              (b)
                           
                           
                              obrađeno je u dijelove debljine i širine do 2,5 cm.
                           
                        
            
                  4.
               
               
                  Drvo jasena (Fraxinus L.), drvo u obliku iverja potpuno ili djelomično dobivenog od jasena (Fraxinus L.) i izolirana kora jasena (Fraxinus L.), kako su obuhvaćeni točkama 1., 2. ili 3., te drugi predmeti izrađeni od kore jasena (Fraxinus L.) iz članka 1. stavka 2., predmet su vizualnih inspekcija, uzorkovanja i testiranja ovisno o svojstvima tih biljnih proizvoda i drugih predmeta, kako bi se osiguralo da u njima nema organizma Agrilus planipennis Fairmaire u skladu s međunarodnom normom za fitosanitarne mjere br. 23 u pogledu smjernica za inspekcijske preglede (1).
               
            
         (1)  ISPM 23. 2005. Smjernice za inspekcijske preglede. Rim, IPPC, FAO.